**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 737/08.07.2024г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план - План за регулация и застрояване (ПУП-ПРЗ)** за частично изменение на ЗРП за УПИ III-102, УПИ IV-102 и УПИ V-102 от кв.8 по плана на с. Стар Кръвеник, Община Севлиево, изработен на основание с чл.134, ал.2, т.6 от ЗУТ със съдържание:

**ПЛАН ЗА РЕГУЛАЦИЯ (ПР):**

УПИ III-102, УПИ IV-102 и УПИ V-102 от кв.8 по плана на с. Стар Кръвеник, Община Севлиево отпадат.

Обособяват се два нови урегулирани поземлени имоти за ниско жилищно застрояване, отредени за поземлени имоти с проектни идентификатори 40275.506.262 и 40275.506.263, съответно УПИ ХХ-262 и УПИ ХХІ-263, кв.8.

Площите на новите урегулираните поземлени имоти са:

УПИ ХХ-262 – нов, кв.8 – 2159 кв.м;

УПИ ХХІ-263 – нов, кв.8 – 1629 кв.м;

Уличната регулационна линия на новообразуваните урегулирани поземлени имоти се премества по съответните имотни граници на поземлени имоти с проектни идентификатори 40275.506.262 и 40275.506.263.

Съгласно Решение № 190/20.06.2024 год. на Общински съвет – Севлиево се променя уличнорегулационната линия на улица с о.т. 15- о.т.17 – о.т.20 и се поставя по имотната граница на имоти с проектни идентификатори 40275.506.262 и 40275.506.263.

Неразделна част от ПР са 1бр. чертеж и обяснителна записка 2 листа, съставляващи графичната част.

**ПЛАН ЗА ЗАСТРОЯВАНЕ (ПЗ):**

За новообразуваните УПИ ХХ-262 и УПИ ХХІ-263, кв.8 по плана на с. Стар Кръвеник, Община Севлиево се запазва установената устройствена зона за ниско застрояване – Жм – при следните устройствени показатели:

- начин на застрояване – свободно;

- характер на застрояване – ниско, с височина до 10м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 1 лист, съставляващи графичната част.

Заповедта да се връчи на заинтересуваните лица по реда на чл.61 от АПК, във връзка с Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 08.08.2024г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.